Eduard Rivas: Les oportunitats d’una pausa | L'Hora
Des de fa poc més d’una setmana, l’arribada d’un virus que vèiem molt llunyà ara fa unes setmanes i que de cop ha arribat a Europa, ha suposat un fre sec al nostre dia a dia. La nostra vida ha quedat en pausa. Per contra, totes les administracions públiques estem treballant intensament a contrarellotge centrant els nostres esforços en dues línies d’acció immediates:
(1) superar la fase de pandèmia i “doblegar la corba” de contagis i
(2) prendre mesures immediates i extraordinàries de caràcter econòmic i social per evitar els efectes negatius a la ciutadania d’aquesta excepcionalitat.
Haurem d’aprendre les lliçons d’aquesta crisi i treure’n el màxim profit per avançar col·lectivament com a societat. Primer, però, i tornant a l’inici, ens n’hem de sortir. Serveixin aquestes darreres línies d’agraïment a tot el personal públic de les administracions, dels cossos de seguretat i sanitari per cuidar-nos i protegir-nos davant l’amenaça que vivim.